་བའི་ཚུལ་དུ་སྦྱར་ནས། གང་ཐོས།
གང་གིས་ཐོས། གང་གི་ཚེ་ཐོས། གང་ལས་ཐོས་གང་དུ་ཐོས་ཞེས་རྣམ་པ་ལྔར་འགྱུར་
བ་ལགས། དེ་ལ་གང་ཐོས་ན་འདི་སྐད་ཐོས་ཏེ། ངས་སྡུད་པར་འགྱུར་བ་འདི་ཁོ་
ན་སྐད་བཅོམ་ལྡན་འདས་ལས་ཐོས་ཏེ། བཅོམ་ལྡན་འདས་ཀྱིས་གསུངས་པ་ལས་
རུང་(༡༤༤) )སྟེ་སྒྲོ་བཏགས་པའམ། ཉུང་སྟེ་སྐུར་པ་བཏབ་པ་ཡང་མེད་པས། ཆོས་
ཕུན་སུམ་ཚོགས་པ་འདི་ཁོ་ན་སྐད་ཐོས་ཞེས་སྟོན་པ་ལ། དེའང་སཾ་པུ་ཊ་ལས། འདི་
སྐད་ཅེས་བྱ་བའི་ཚིག་གི་ཕྲད་ནི།། དེ་སྐད་གསུངས་ནས། ཞེས་བྱ་བའི་མཐར་ཐུག་
པའི་རྒྱུད་ཀྱི་ངེས་ཚིག་ལ་སྙེགས་སོ། །ཞེས་འབྱུང་བ་ལགས། གང་གིས་ཐོས་
ན། བདག་གིས་ཐོས་ཏེ་སྟོན་པ་ཉིད་ལས། རྡོ་རྗེ་སྙིང་པོ་བདག་ཉིད་ཀྱིས་དངོས་
སུ་ཐོས་ཞེས་བྱ་བས་གཞན་ལས་མ་བརྒྱུད་པར་བསྟན། དེའང་སཾ་པུ་ཊ་ལས། བདག་
གིས་ཞེས་བྱ་བ་ནི། བདག་ཉིད་ཀྱིས་སོ་ཞེས་གསུངས། གང་གི་ཚེ་ཐོས་ན་དུས་གཅིག་
གི་ཚེ་ཐོས་ཏེ། སྤྱིར་སངས་རྒྱས་ཀྱི་དུས་ལ། སྟོན་པ་སྤྱོད་ལམ་གྱི་དུས། ཆོས་འཆད་
ཅིང་བཞུགས་པའི་དུས། . ནང་དུ་ཡང་དག་འཇོག་པའི་དུས། ཏིང་ངེ་འཛིན་ལ་
སྙོམས་པར་འཇུག་པའི་དུས་དང་བཞི་ཡོད་པ་ལས། ཆོས་འཆད་ཅིང་བཞུགས་པའི་
དུས་སུ་ཐོས་པས་དུས་ཞེས་གསུངས། གཅིག་ན་ཞེས་བྱ་བས་ཤིན་ཏུ་མྱུར་བ་མཚོན་
པས་སྐད་ཅིག་མ་གཅིག་ལ་ཐོས་ཞེས་བྱ་བར་འགྱུར་བ་ལགས། དེས་ཆེ་བ་གསུམ་
བསྟན། དེའང་སྟོན་པས་གློག་དང་འདྲ་བའི་ལྗགས་བསྐྱོད་ནས་སྐད་ཅིག་ལ་གསུངས་
-290-

དཔལ་བརྟག་པ་གཉིས་པའི་འགྲེལ་པ་དག་ཆུང་དང་སྤྱི་དོན་གསལ་བ།
པས་འཆད་བྱེད་སྟོན་པའི་ཆེ་བ། སྟོན་པས་སྐད་ཅིག་ལ་གསུངས་པ་དེ་སྐད་ཅིག་
ལ་འཛིན་ནུས་པས་ཤེས་རབ་ཆེ་བ་དང༌། སྐད་ཅིག་གཅིག་ལའང་འདི་ཙམ་ཞིག་
ཐོས་ན། དུས་གཞན་དུ་གཞན་ཡང་ཐོས་པས་ཐོས་པ་མང་བ་བསྟན་པས་ཉན་པ་
པོ་འཁོར་གྱི་ཆེ་བ་དང་། ཆོས་ཟབ་མོ་འདི་སྐད་ཅིག་ལས་ལན་ཅིག་གསུངས་ཀྱི་
ཡང་ཡང་མ་གསུངས་པས་དཀོན་ཞིང་མཆོག་ཏུ་གྱུར་པས་བཤད་བྱ་ཆོས་ཀྱི་ཆེ་བ་
བསྟན། དེའང་སཾ་པུ་ཊ་ལས། གཅིག་ན་ཞེས་བྱ་བ་ནི་སྐད་ཅིག་ལའོ་ཞེས་
གསུངས། གང་ལས་ཐོས་ན་བཅོམ་ལྡན་འདས་ལས་ཐོས་ཏེ། དེའང་བཅོམ་ལྡན་
འདས་ལ་རྒྱ་གར་སྐད་དུ་བྷ་ག་ཝཱན་ཟེར་ལ། བྷ་ག་ཝཉྫ་ན་ཞེས་དྲངས་ན་བཅོམ་པ་
ལ་འཇུག །དེའང་སངས་རྒྱས་ཀྱི་ལམ་གྱི་ཡེ་ཤེས་ཀྱིས་ནང་དུ་ཉོན་མོངས་པ་སྤངས་
པས་ཉོན་མོངས་པའི་བདུད་བཅོམ། ཉོན་མོངས་པ་མེད་ན་གཞན་གྱིས་བར་ཆད་
བྱ་མི་ནུས་པས་ལྷའི་བུའི་བདུད་བཅོམ། བར་ཆད་མེད་ཙམ་ན་འཆི་བ་མེད་པས་
འཆི་བདག་གི་བདུད་བཅོམ། འཆི་བ་མེད་ཙ་ན་ཕུང་པོའི་ཉིང་མཚམས་སྦྱོར་བ་མེད་
པས་ཕུང་པོའི་བདུད་བཅོམ་པ་ཡིན། དེའང་རྡོ་རྗེ་རྩེ་མོ་ལས། ཉོན་མོངས་ལས་
དང་དེ་བཞིན་སྐྱེ། །ཉོན་མོངས་ཤེས་བྱའི་སྒྲིབ་དེ་བཞིན། །མི་མཐུན་ཕྱོགས་ཀྱི་ཆོས་
རྣམས་གང་། །དེ་བཅོམ་པས་ན་བཅོམ་ཞེས་བརྗོད། །ཅེས་གསུངས་པས་བདུད་
བཞི་བཅོམ་པ་
པ་པ་ལགས། ཡང་བྷ་ག་ཨཾ་ས་ཞེས་དྲངས་ན་སྐལ་བ་དང་ལྡན་པ་ལ་འཇུག་
པ་ལགས། དེའང་སྟོན་པ་འདིས་ལམ་གྱི་དུས་སུ་ཕ་རོལ་ཏུ་ཕྱིན་པ་དྲུག་རྫོགས་པས་
འབྲས་བུའི་དུས་སུ། དབང་ཕྱུག་དང་ནི་གཟུགས་བཟང་དང༌། །དཔལ་དང་གྲགས་
དང་ཡེ་ཤེས་དང་། །བརྩོན་འགྲུས་ཕུན་སུམ་ཚོགས་པ་སྟེ། །དྲུག་པོ་དེ་ལ་སྐལ་ཞེས་
བྱ། །ཞེས་འབྱུང་བའི་སྐལ་བ་དྲུག་དང་ལྡན་པས་ལྡན་ཞེས་བྱ་བ་ལགས། འའདས་
ཞེས་བྱ་བ་དེ་འཇིག་རྟེན་ལས་འདས་པ་དང་། ཡི་གེ་ཁ་བསྐང་བའི་དོན་དུ་བོད་ཀྱི་
-291-

ས་སྐྱ་བཀའ་འབུམ། ༼སྡེ། འགྲོ་མགོན་ཆོས་རྒྱང་འཕགས་པའི་གསུང་རབ་གླེགས་བམ་དང་པོ།།
ལོ་ཙཱ་བས་བསྣན་པར་གདའ། བཅོམ་ལྡན་འདས་དེ་ཉིད་ཆོས་ཀྱི་སྐུ་དེ་བཞིན་ཉིད་
དུ་གཤེགས་ཤིང་། . གཟུགས་ཀྱི་སྐུ་དེ་བཞིན་ཉིད་ལ་གཤེགས་པས་དེ་བཞིན་གཤེགས་
པ་ལགས་ཏེ། དཔལ་ལྡན་དེ་བཞིན་ཉིད་གཤེགས་ཤིང་། །དེ་བཞིན་སླར་ཡང་
གཤེགས་པ་ཉིད། །འདིས་ནི་ཤེས་རབ་རིགས་པ་ཡིས། །དེ་བཞིན་གཤེགས་ཞེས་
བརྗོད་པར་བྱ། །ཞེས་གསུངས་པ་ལྟར་ཡིན། ཐམས་ཅད་ནི་དེ་ལྟ་བུའི་སངས་རྒྱས་
ཕྱོགས་བཅུར་བཞུགས་པ་ཐམས་ཅད་ཀྱི་ཞེས་བྱ་བ་ནི། སངས་རྒྱས་རྣམས་སྐུ་གསུང་
ཐུགས་འདྲ་ཞིང་། མཉམ་པས་འདྲ་བའི་སངས་རྒྱས་དེ་རྣམས་ཀྱི་བྱ་བའི་དོན་
ཡིན། སྐུ་གསུང་ཐུགས་(༡༤༥)ཞེས་བྱ་བ། སྐུའི་གསང་བ་དབུའི་གཙུག་ཏོར་བལྟར་
མི་མཐོང་བ། གསུང་གི་གསང་བ་གསུང་གི་མཐའ་མི་རྟོགས་པ། ཐུགས་ཀྱི་གསང་
བ་ཐུགས་ཀྱི་ཚུལ་སུས་ཀྱང་མཐའ་མི་རྟོགས་པ་དཔག་པར་མི་ནུས་པའི་གསང་བ་
གསུམ་མམ། ཡང་ན་སྐུ་མཚན་དང་དཔེ་བྱད་འབར་བ། གསུང་དབྱངས་ཀྱི་ཡན་
ལག་དྲུག་ཅུ། ཐུགས་ཤེས་བྱ་ཇི་ལྟ་བ་དང་ཇི་སྙེད་པ་མཁྱེན་པ་ལ་ཟེར། སྙིང་པོ་
ཞེས་བྱ་བ་དེ་རྣམ་པ་དབྱེར་མི་ཕྱེད་ཅིང་འདྲེས་པའི་རང་བཞིན་ཡིན་ལ། དེ་ཉིད་
སྙིང་པོ་ཀྱེའི་རྡོ་རྗེ་སངས་རྒྱས་ཐམས་ཅད་གཅིག་ཏུ་བསྡུས་པ་ཟུང་དུ་འཇུག་པ་བདེ་
བ་ཆེན་པོའི་སྐུ་ཕྱག་བཅུ་དྲུག་པ་ཡུམ་དང་ཞལ་སྦྱོར་གྱི་རྣམ་པ་དེ་ཉིད་སྟོན་པ་ཕུན་
སུམ་ཚོགས་པ་ལགས་སོ། །དེ་གང་ན་བཞུགས་ན་རྡོ་རྗེ་བཙུན་མོའི་བྷ་ག་ལ་བཞུགས་
ཏེ། རྡོ་རྗེ་ནི་སྟོང་པ་ཉིད་ཟག་པ་མེད་པའི་དབྱིངས་ཏེ་རྣམ་པར་ཐར་པའི་སྒོ་གསུམ་
མཚོན་པས་གྲུ་གསུམ་པ། བཙུན་མོའི་བྷ་ག་ནི་སངས་རྒྱས་རྣམས་ཀྱིས་བསྟེན་པར་
བྱ་བའི་གནས་བདེ་བའི་སྤྱོད་ཡུལ་ཡིན་ཏེ། སཾ་པུ་ཊ་ལས། གང་ལ་གཙོ་བོ་སྤྱོད་
གྱུར་པའི། ཁྱིམ་ནི་བྷ་ག་ཞེས་སུ་བཤད། །ཅེས་གསུངས་པ་ལགས། དེ་ལྟ་བུའི་ཁོང་
དུ་ཆུད་པའི་རིན་པོ་ཆེའི་གཞལ་ཡས་ཁང་པ་གྲུ་བཞི་སྒོ་བཞི་པའི་ནང་ན་བཞུགས།
-292-

དཔལ་བརྟག་པ་གཉིས་པའི་འགྲེལ་པ་དག་ཆུང་དང་སྤྱི་དོན་གསལ་བ།
དེའང་ཕྱི་མའི་ལེའུ་ལྔ་པ་ལས། འཁོར་ལོ་ཇི་ལྟར་སྔར་གསུངས་ནས། །དེ་ཡི་དབུས་
སུ་ང་ཡོད་དེ། །ཞེས་པའི་བར་གྱིས་ཤེས་པར་ནུས་ལ། གཞན་ཡང་རྒྱལ་པོ་ཆེན་པོ་
གྲོང་ཁྱེར་ན་བཞུགས་ཟེར་ཡང༌། སྲང་བར་དང༌། ཚོང་ཁང་ན་མི་བཞུགས་པར་
ཁང་བཟངས་མཆོག་ན་བཞུགས་པར་ཤེས་སོ། །དེ་བཞིན་དུ་བཅོམ་ལྡན་འདས་རྡོ་
རྗེ་བཙུན་མོའི་བྷ་ག་ལ་བཞུགས་ཟེར་ཡང་། དེའི་ཁོང་དུ་ཆུད་པའི་གཞལ་ཡས་ཁང་
ན་བཞུགས་པར་ཤུགས་ལས་ཤེས་པ་ལགས། འོ་ན་གཞལ་ཡས་ཁང་མི་སྨོས་པར་རྡོ་
རྗེ་བཙུན་མོའི་བྷ་ག་སྨོས་པའི་རྒྱུ་མཚན་ཅི་ཡིན་སྙམ་ན། གདུལ་བྱ་འདོད་ཆགས་
ཅན་གཞུག་པ་དང་། ཆོས་ཐམས་ཅད་སྐྱེ་བ་མེད་པ་ལས་སྐྱེ་བའི་ཆོ་འཕྲུལ་འབྱུང་
བ་ལ་སོགས་པའི་དགོས་པ་དཔག་ཏུ་མེད་པ་ཡོད། དེ་ལ་དགོངས་ནས་གཉིས་སུ་
མེད་པ་རྣམ་པར་རྒྱལ་པའི་རྒྱུད་ལས། བྷ་ག་བཅོམ་ལྡན་ཤེས་རབ་སྟེ། །དེ་ན་འདོད་
ཆགས་སུན་མི་དབྱུང་། ། གང་ཞིག་དམ་ཚིག་གསུམ་པོ་རྣམས། །དེ་ཉིད་ཀྱི་ནི་ནང་
དུ་འདུས། །ཞེས་གསུངས་པ་ལགས། འདི་བསྡུས་པའི་རྒྱུད་ཡིན་པས། འཁོར་རྒྱས་
པར་མ་གསུངས་ཀྱང༌། སཾ་པུ་ཊ་དང༌། རྡོ་རྗེ་སྙིང་པོའི་འགྲེལ་པ་དང་། དེ་ཉིད་
ཀྱི་རྒྱུད་ཕྱི་མས་ཁ་བསྐངས་ནས། དེ་བཞིན་གཤེགས་པའི་འཁོར་ཏིལ་གྱི་གང་བུ་ཏིལ་
གྱིས་གང་བ་དང་མཉམ་པ། དཔའ་བོའི་འཁོར་བྱེ་བ་ཕྲག་བརྒྱད་ཅུ་རྣལ་འབྱོར་མའི་
འཁོར་རི་རབ་ཀྱི་རྡུལ་དང་མཉམ་པ། འགྲོ་བ་རྒྱུད་ཡོངས་སུ་དག་པ་ལྷ་དང་།
མིའི་
འཁོར་ཕུན་སུམ་ཚོགས་པས་བསྐོར་བ་བསྟན་ནས་བཞུགས་སོ། །ཞེས་བྱ་བས་ཕུན་
སུམ་ཚོགས་པ་ལྔའི་དོན་བསྡུས་ཏེ་བསྟན་པ་ལགས། དེའང་གནས་ཕུན་སུམ་ཚོགས་
པ་རྡོ་རྗེ་བཙུན་མོའི་བྷ་གའི་ཁོང་དུ་ཆུད་པའི་གཞལ་ཡས་ཁང་གྲུ་བཞི་པར། སྟོན་
པ་ཕུན་སུམ་ཚོགས་པ་བཅོམ་ལྡན་འདས་སྙིང་པོ་ཀྱེེའི་རྡོ་རྗེ་ཕྱག་བཅུ་དྲུག་པ་དེ་
ལ། འཁོར་ཕུན་སུམ་ཚོགས་པ་རྡོ་རྗེ་སྙིང་པོ་ལ་སོགས་པ་སྔར་སྨོས་པ་རྣམས་ཀྱིས་
-293-

ས་སྐུ་བག་འ་འབུམ། ༢༽ འགྲོ་མངོན་ཆས་རྒྱང་འཕགས་པའི་གསུང་རབ་གླེགས་བམ་དང་པོ།
བསྐོར་ནས།
དུས་ཕུན་སུམ་ཚོགས་པ་ཆོས་གསུང་ཞིང་བཞུགས་པའི་སྐད་ཅིག་
ལ། ཆོས་ཕུན་སུམ་ཚོགས་པ་རྒྱུད་ཀྱི་རྒྱལ་པོ་འདི་གསུང་ཞིང་བསྟན་པ་ལགས། དེས་
ཕ་རོལ་ཏུ་ཕྱིན་པའི་ཐེག་པ་དང་ཐུན་མོང་ལྟར་གླེང་གཞི་ཕུན་སུམ་ཚོགས་པའི་ཚུལ་
དུ་བཤད་པ་བསྟན་ཟིན་པ་ལགས།།
།།
ད་འཁོར་དང་སྟོན་པ་ཐ་མི་དད་ཀྱི་དབང་དུ་བྱས་ནས། རྡོ་རྗེ་ཐེག་པ་ལྟར་རྒྱུད་
ཀྱི་ལུས་རྣམ་པར་གཞག་པ་ལྟར་བཤད་པ་སྟོན་པར་བྱེད། དེའང་(༡༤༦)འཁོར་གྱི་
གཙོ་བོ་སྡུད་པ་པོ་སྟོན་པ་ལས་ཐ་དད་ཀྱི་ཚུལ་དུ་བསྟན་པ་ཡང་སངས་རྒྱས་ཀྱི་རྣམ་
པར་འཕྲུལ་པ་ཡིན་པས། ངོ་བོ་ཐ་མི་དད་ལ། འདི་སྐད་ལ་སོགས་པའི་གླེང་གཞིའི་
ཚིག་ཀྱང་བཅོམ་ལྡན་འདས་ཀྱི་གསུང་ཡིན། དེའང་སློབ་དཔོན་ཀ་མ་ལ་ཀུ་ལི་ཤའི་
ཞལ་ནས། འདི་སྐད་ཐོས་པའི་ཚིག་གང་དང་། །བཞུགས་ཞེས་བྱ་བའི་ཚིག་གནས་
པ། །ཐུགས་ཀྱི་རྡོ་རྗེའི་བདག་ཉིད་ཀྱིས། །སངས་རྒྱས་ཀུན་ལ་བསྟན་པ་ཡིན། །ཞེས་
གསུངས་པ་ལགས། འོ་ན་བདག་གིས་ཐོས་ཞེས་སྨོས་པས། སློབ་དཔོན་གཞན་ལས་
ཐོས་ནས་སྟོན་པ་ཉན་ཐོས་ལྟར་མི་འགྱུར་རམ་སྙམ་ན། དེ་འདྲར་མི་འགྱུར་ཏེ། ཐོས་
པ་ནི་ལྷག་པར་སོན་པ་ཞེས་གསུངས་པས། ཐོས་པའི་དོན་རྟོགས་པ་ལ་ཟེར་བས་
ཉིད་ཀྱིས་རྟོགས་ཤིང་བྱང་ཆུབ་པ་སྟོན་པ་ལགས། འོ་ན་དེ་ལྟར་གླེང་གཞིའི་ཚིག་
གསུངས་པ་ལ་དགོས་པ་ཅི་ཡོད་ན། འོག་ནས་སྟོན་པའི་ཆོས་ཐམས་ཅད་ཀྱི་དོན་
ཛ
ས་ཅད་རྟོག་པར་
བསྡུས་ཏེ་བསྟན་པས་དབང་པོ་རྣོན་པོས་དེ་ཙམ་ཉིད་ཀྱི་དོན་ཐམས་ཅ་
འགྱུར་བ་དང་། རྟུལ་བོས་ཀྱང་མདོ་རྒྱས་ཀྱི་ཚུལ་གྱིས་བདེ་བླག་ཏུ་འགྱུར་བའི་དགོས་
པ་ཡོད་པས་དེ་སྐད་ཅེས་གསུངས་པ་ལ། དེའི་བཤད་ཚུལ་ལ་སྤྱི་དང་སྦས་པ་དང་
མཐར་ཐུག་ལ་སྦྱར་བ་གསུམ་བདོག །དེ་ལ་ཐོག་མར་བསྐྱེདཔའི་རིམ་པ་སྤྱི་ལ་སྦྱར་
ན། སྤྱི་དོན་དང༌། ཚིག་དོན་གཉིས་སུ་ཡོད་པ་ལས། ཐོག་མར་སྤྱིའི་དོན་ལ་བརྗོད་
-294-

དཔལ་བརྟག་པ་གཉིས་པའི་འགྲེལ་པ་དག་ཆུང་དང་སྤྱི་དོན་གསལ་བ།
བྱ་འཇིག་རྟེན་པའི་དངོས་གྲུབ་སྒྲུབ་པ་དང་ཐུན་མོང་གི་སྤྱིའི་དོན། རྗོད་བྱེད་ཡན་
ལག་གི་དོན་གྱིས་བཤད། མངོན་པར་རྟོགས་པ་ཐབས་རྒྱུད་ཀྱི་ནང་ནས་རྫོགས་པའི་
རིམ་པའི་རྟེན་བསྐྱེད་པའི་རིམ་པ་དང་འབྲེལ། བཤད་པའི་རྒྱུད་རྡོ་རྗེ་གུར་གྱི་ལེའུ་
དང་པོ་དང་། སཾ་པུ་ཊའི་བརྟག་པ་གཉིས་པ་དང་། གསུམ་པའི་ཆ་ཤས་ཀྱིས་ཀྱང་
གསལ་བར་བྱེད་པ་ལགས། ཚིག་གི་དོན་ལ། ཚིག་འདིས་བསྟན་པའི་ཉམས་ལེན་ཅི་
འདྲ་ཞིག་སྟོན་ན། ཐོག་མར་རྒྱས་འབྲིང་གང་རུང་གི་སྒོ་ནས་བསོད་ནམས་ཀྱི་ཚོགས་
བསགས་ཏེ། དེ་ནས་དུས་སྐད་ཅིག་ལ་བདག་གཞན་ཐམས་ཅད་མི་དམིགས་པའི་
སྟོང་པར་བསྒོམས་པས་ཡེ་ཤེས་ཀྱི་ཚོགས་བསགས། སྟོང་པའི་ངང་ལས་རྡོ་རྗེའི་རང་
བཞིན་གྱི་སྲུང་བའི་འཁོར་ལོའི་ཆོས་ཀྱི་འབྱུང་གནས་ཀྱི་ཁོང་དུ་གཞལ་ཡས་
་གཞལ་ཡས་ཁང་དང་
གདན་བསྐྱེད་ནས། ཧེ་རུ་ཀ་བཞི་བདག་མེད་མ་དང་བཅས་པ་ལྔ་གང་རུང་གི་ལྷ་
རྣམས་ལྷག་པར་མོས་ནས། སྐུ་གསུང་ཐུགས་ཡི་གེ་གསུམ་གྱི་བྱིན་གྱིས་བརླབ། ཡེ་
ཤེས་པ་བསྟིམ། དབང་བསྐུར་རིགས་ཀྱི་བདག་པོས་དབུར་བརྒྱན། སྔགས་ཀྱི་བཟླས་
པ་དང་། ཉལ་བ་དང་། ལྡང་བ་ལ་སོགས་པ་ཡན་ལག་གི་རྣལ་འབྱོར་རྣམས་ཉམས་
སུ་ལེན་པ་བསྟན་པ་ལགས།།
།།
ད་ཚིག་གང་གིས་སྟོན་ན། . འདི་སྐད་ཅེས་བྱ་བའི་བསྐྱེད་པའི་རིམ་པའི་དངོས་
གཞི་བསྙེན་སྒྲུབ་བཞི་དང༌། དེའི་ཡན་ལག་མ་ལུས་པ་སྟོན། ཐོས་པ་ནི་ལྷག་པར་
སོན་པ་སྟེ། ཐོབ་པ་ལ་འཇུག་པས་སྒྲུབ་པ་པོའི་རྒྱུད་ལ་ཐོབ་པའི་བསོད་ནམས་ཀྱི་
ཚོགས་ལ་ཟེར། དུས་གཅིག་ན་ཞེས་བྱ་བ་སྐད་ཅིག་མ་གཅིག་ལ་སྟོང་པ་ཉིད་དུ་
བསྒོམ་པ་ཡེ་ཤེས་ཀྱི་ཚོགས་བསགས་པ་ལ་ཟེར། འོག་གི་ཚིག་ཡར་བླངས་ནས་རྡོ་
རྗེ་བཙུན་མོའི་བྷ་ག་ལ་ཞེས་བྱ་བའི། རྡོ་རྗེ་ནི་རྡོ་རྗེའི་རང་བཞིན་ལས་
།་ལས་གྲུབ་པའི་ས་
གཞི་དང་། ར་བ་དྲ་བ་ལ་སོགས་པའི་སྲུང་བའི་འཁོར་ལོ་ལ་ཟེར། བཙུན་མོའི་བྷ་ག་
-295-

ས་སྐྱ་བཀཀའ་འབུམ། ༅་ འགྲོ་མངོན་ཆོས་རྒྱ༤འཕགས་པའི་གསུང་རབ་གླེགས་བ༥)དང་པོ།
ཆོས་ཀྱི་འབྱུང་གནས་ཡིན་ཏེ། དེས་མཚོན་ནས་དེའི་ཁོང་དུ་ཆུད་པ་སྐུ་རྡོ་རྗེ་ལ་པདྨ་
རྐྱང་པ་དང༌། གདན་དང་གཞན་རྣམས་ལ་གཞལ་ཡས་ཁང་གདན་དང་བཅས་པ་
བསྟན།
དེར་བཅོམ་ལྡན་འདས་དེ་བཞིན་གཤེགས་པ་ཐམས་ཅད་ཀྱི་སྐུ་ཕྱག་གཉིས་
པ། གསུང་ཕྱག་བཞི་པ། ཐུགས་ཕྱག་དྲུག་པ། སྙིང་པོ་ཀྱེའི་རྡོ་རྗེ་ཕྱག་བཅུ་དྲུག་པ་
གཙོ་བོར་བསྟན། བདག་གིས་ཞེས་བྱ་བ་འཁོར་བསྟན་ཏེ། (༡༤༧) དེས་མཚོན་ནས་
གཽ་རཱི་ལ་སོགས་པ་ལྷ་མོ་རྣམས་བསྟན་པ་ལགས། བཞུགས་སོ་ཞེས་བྱ་བས་མཇུག་
བསྡུ་བ་བསྟན་པ་ལགས་ཏེ། གནས་ཕུན་སུམ་ཚོགས་པ་རྡོ་རྗེ་བཙུན་མོའི་བྷ་ག་
ཆོས་འབྱུང་གི་ནང་གཞལ་ཡས་ཁང་གི་གདན་ལ། སྟོན་པ་ཕུན་སུམ་ཚོགས་པ་ཧེ་
རུ་ཀ་བཞི། བདག་མེད་མ། འཁོར་ཕུན་སུམ་ཚོགས་པ་གཽ་རཱི་ལ་སོགས་པས་བསྐོར་
ནས། དུས་ཕུན་སུམ་ཚོགས་པ་ཡེ་ཤེས་ཀྱི་ཚོགས་སྐད་ཅིག་མའི་རྗེས་ལ། ཆོས་ཕུན་
སུམ་ཚོགས་པ་བསྐྱེད་པའི་རིམ་པ་ཡན་ལག་དང་བཅས་པ་དང༌། སྣང་སྟོང་ཟུང་
འཇུག་གི་ཏིང་ངེ་འཛིན་འབྱུང་ཞེས་བསྟན་པས་འོག་ནས་འབྱུང་བ་བསྐྱེད་པའི་རིམ་
པ་མཐའ་དག་
ག་གིས་ལུས་རྣམ་པར་
་པར་གཞག་པར་འགྱུར་བ་ལགས། དེས་བསྐྱེད་པའི་
རིམ་པ་ལ་སྦྱར་བ་བཤད་ཟིན།
ད་སྦས་པ་ལ་སྦྱར་བ་ལ་གཉིས། རང་བྱིན་བརླབ་ལ་སྦྱར་བ་དང༌། དཀྱིལ་
འཁོར་འཁོར་ལོ་ལ་སྦྱར་བ་གཉིས་བདོག །དེ་ལ་ཐོག་མར་རང་བྱིན་བརླབ་ལ་
སྦྱོར་བའི་བཤད་ཚུལ་གཉིས་སུ་བདོག་པའི་སྤྱི་དོན་ལ། བརྗོད་བྱ་གསང་དབང་མ་
ཐོབ་པ་ལ་གསང་བས་སྦས་པ། རྗོད་བྱེད་ཡན་ལག་དང་ཡི་གེའི་དོན་གཉིས་ཀྱིས་
བཤད། མངོན་པར་རྟོགས་པ་ཐབས་ཀྱི་རྒྱུད་ཀྱི་ནང་ནས། རྫོགས་རིམ་རང་བྱིན་
བརླབ་དང་འབྲེལ། བཤད་པའི་རྒྱུད་སཾ་པུ་ཊའི་བརྟག་པ་དང་པོའི་རབ་ཏུ་བྱེད་པ་
བཞི་པས་གསལ་བར་འཆད་པ་ལགས། གཞུང་གི་དོན་ལ། གཞུང་འདིས་བསྟན་
-296-

དཔལ་བརྟག་པ་གཉི